Ministarstvo pravosuđa i uprave

Uprava za zatvorski sustav i probaciju

Kaznionica u Glini

OIB 19601823684

MB 01149695

RKP 20727

Razina 11

Glina,18.kolovoz 2023.g.

OBRAZLOŽENJE IZVJEŠTAJA O POLUGODIŠNJEM IZVRŠENJU FINANCIJSKOG PLANA ZA 2023G.

Izvještaj o polugodišnjem izvršenju Financijskog plana propisan je člancima 81.-86. Zakona o proračunu (Narodne novine br.144/2021.), te Pravilnikom o polugodišnjem i godišnjem izvještaju o izvršenju proračuna i financijskog plana ( Narodne novine br.85/2023).

Slijedom gore navedenog Izvještaj o izvršenju financijskog plana Kaznionice u Glini sadrži:

-Opći dio

-Posebni dio

-Obrazloženje

Sukladno čl.42.Pravilnika Obrazloženje u polugodišnjem izvještaju o izvršenju financijskog plana proračunskog korisnika sastoji se od obrazloženja općeg dijela izvještaja o izvršenju financijskog plana.

OPĆI DIO PRORAČUNA

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi u iznosu 4.487.960,67€ što je 52% ostvarenja od godišnjeg plana i ukupni rashodi u iznosu 4.444.981,49€ što je 52% ostvarenja od godišnjeg plana, te je rezultat izvještajnog razdoblja višak prihoda u iznosu 42.979,18€, dok su u odnosu na isto razdoblje prethodne godine ostvareni prihodi veći za 15% što je rezultat većih prihoda iz državnog proračuna, te većih prihoda od prodaje proizvoda i usluga zbog povećanog radnog angažiranja zatvorenika i veće cijene rada zatvorenika, a ostvareni rashodi veći za 16% u odnosu na isto razdoblje prethodne godine. Ukupni prihodi i rashodi izvještajnog razdoblja navedeni su u Računu prihoda i rashoda, dok za račun financiranja nema nikakvih podataka s obzirom da Kaznionica nije imala primitke i izdatke za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji. Od ukupno ostvarenih prihoda u iznosu 4.487.960,67€ većinu čine prihodi iz nadležnog proračuna u iznosu 4.301.319,30€ što je 51,89% ostvarenja od godišnjeg plana.

Osim toga, ostvareni su prihodi od prodaje proizvoda i robe te pruženih usluga u iznosu 152.535,26€ što je ostvarenje od 76,62% od godišnjeg plana. Ove prihode čine prihodi ostvareni prodajom robe iz radionica u okviru Odjela za rad i strukovnu izobrazbu zatvorenika, prihodi od rada zatvorenika za drugog poslodavca, prihodi od rabata u prodavaonici za zatvorenike, prihodi od iznajmljivanja poslovnih prostora, prihodi od preprata zatvorenika, naknada štete, kopiranja i sl.

Također, ostvareni su prihodi od naknada za priređivanje igara na sreću u iznosu 34.106,11€, a odnose se na uplate za projekt „U korak s vremenom“ po ugovoru sklopljenom između Otvorene računalne radionice i Ministarstva pravosuđa i uprave, Uprave za zatvorski sustav u iznosu 23.691,02eura i uplata za projekt „Restart“ po ugovoru sklopljenom između Udruge za kreativni i socijalni rad i Ministarstva pravosuđa i uprave u iznosu 10.415,09eura za provođenje programa u zatvorskom sustavu.

Ukupno ostvareni rashodi iznose 4.444.981,48€ , a odnose se na:

-rashode za zaposlene u iznosu 3.194.130,04€ koji čine 52,19% godišnjeg plana

-materijalni rashodi u iznosu 1.141.583,10€ koji čine 50,65% godišnjeg plana

-financijski rashodi u iznosu 2.308,77€ koji čine 46,34% godišnjeg plana

-ostali rashodi u iznosu 34.106,11€ koji su 5,68% veći od plana, a odnose se na isplate udrugama za provedbu programa u zatvorskom sustavu

-rashodi za nabavu nefinancijske imovine u iznosu 72.853,47€ koji čine 44,10% godišnjeg plana

U općem dijelu prikazan je i prijenos sredstava iz prethodne godine ( iz 2022. u 2023.) u iznosu 121.364,38€ , te prijenos u sljedeće razdoblje ( u drugo polugodište) u iznosu od 164.343,56€.

UPRAVITELJ

Anđelko Nikolić